cyanic-selkie/wikianc huggingface dataset:
Suomen jalkapallo 2006
Liigacup
Liigacup pelattiin jälleen alkukeväällä ennen Veikkausliiga-kauden alkua. Cupin avausottelut pelattiin 4. helmikuuta, ja finaali oteltiin 12. huhtikuuta. Kaikki liigacupin ottelut pelattiin Talin jalkapallohallissa, lukuun ottamatta finaalia, joka pelattiin Finnair Stadiumilla.
Suomi 1990-luvulla
Talouselämä
Lama-aikana monet yritykset ajautuivat konkurssiin ja Suomesta katosi runsaasti työpaikkoja. Pahimmillaan työttömyysaste oli lähes 19 prosenttia, rakennusteollisuudessa jopa 37 prosenttia. Työttömyydestä seurannut köyhyys synnytti leipäjonoja. Suomen bruttokansantuote laski 13 prosenttia. Asuntomarkkinat romahtivat jo vuonna 1990, ja monet kotitaloudet ylivelkaantuivat ja ajautuivat merkittäviin taloudellisiin vaikeuksiin. Talouden on katsottu alkaneen elpyä loppuvuonna 1993, ja yhtäjaksoinen taloudellinen nousukausi jatkui vuoteen 2008.
Suomen jalkapallo 2006
Miesten A-maajoukkue
Marraskuussa maajoukkue kohtasi vielä Armenian Finnair Stadiumilla Helsingissä. Jälleen tiukaksi käynyt ottelu päättyi Mika Nurmelan osuman turvin 1-0 -voittoon. Täydet kolme pistettä nostivat Suomen lohkon kärkipaikalle talvitauolle mentäessä. Nämä karsinnat vaikuttivat alkuun Suomen kannalta melko lupaavilta, mutta joukkue hyytyi kuitenkin karsintojen neljännelle sijalle, Puolan ja Portugalin mennessä lohkovoittajana ja lohkokakkosena kisoihin ja Serbian tullessa kolmanneksi. EM-karsinnat jatkuvat Suomen osalta maaliskuussa 2007.
Naisten maajoukkue
Ensimmäisenä vuorossa oli kotiottelu Tampereella, jonka Suomi voitti lopulta lukemin 2-1. Valtavan maalimäärän jälleen tänä vuonna maajoukkueessa tahkonnut Laura Österberg Kalmari iski Suomen ensimmäisen maalin, Minna Mustosen vastatessa 2-1 -voittomaalista. Voiton myötä Suomelle olisi riittänyt tasapeli vierasottelusta.
CP-vammaisten maajoukkue
CP-vammaisten maajoukkue osallistui Dublinissa järjestettyihin Euroopan-mestaruuskilpailuihin 19.-29.heinäkuuta. Joukkue jäi lopulta turnauksessa viimeiseksi.
Suomi 1990-luvulla
Raideliikenne
Martinlaakson radan jatko Vantaankoskelle valmistui vuonna 1991. Turun seudulla Naantalin radalla henkilöliikenne lopetettiin vuonna 1990 ja Uudenkaupungin radalla vuonna 1993.
Tieliikenne
Yleisimmät henkilöautomerkit vuoden 1995 lopulla olivat Toyota (234 000 kappaletta), Nissan/Datsun (205 000), Opel (194 000) ja Ford (170 000). Yleisimmät automallit olivat tuolloin Toyota Corolla (140 000 kappaletta), Nissan Sunny (90 000), Opel Kadett (78 000) ja Ford Escort (60 000). Henkilöautokannan keski-ikä oli hieman alle kymmenen vuotta.
Teatteri
Improvisaatioteatteri löysi paikkansa Suomessa jo vuosikymmenen alussa. Stella Polaris -teatteri perustettiin vuonna 1990. Improvisaatioteatterin ensimmäisiä kotimaisia edustajia on myös Ryhmäteatterin esittämä, Neil Hardwickin vetämänä televisiossakin esitetty Nyhjää tyhjästä (1991).
Klassinen musiikki
Kuhmon kamarimusiikkitapahtuma vietti 25-vuotisjuhliaan kesällä 1994.
Apollonios Molon
Retoriikka ja teokset
Koulussaan Molon kiinnitti erityistä huomiota puheharjoituksiin eli deklamaatioihin, joiden tarkoituksena oli oppia hallitsemaan ja liikuttamaan kuulijoiden tunteita erilaisilla jopa liioitelluilla tehokeinoilla. Molon pyrki huolellisesti karsimaan esityksestä kaiken sen, mikä ei palvellut kuulijoihin vaikuttamista. Molonin itsensä puheista tiedämme hänen kaunoslaisia vastaan pitämänsä poliittisen puheen, jonka vaikutuksesta Rhodoksesta irtautunut Kaunoksen kaupunki roomalaisten tuella liitettiin uudelleen Rhodoksen alaisuuteen. Toinen aiheeltaan tunnettu puhe koski rhodoslaisille maksettavia korvauksia (de Rhodiorum praemiis vuodelta 81 eaa.). Puhujana Molon edusti opettajaansa Meneklestä maltillisempaa tyyliä, jota Quintilianus kutsuu rhodoslaiseksi (genus Rhodium).
Suomi 1990-luvulla
Iskelmä
Uudenlainen menestys oli Mestarit, neljästä pitkän linjan mieslaulajasta koostuva kokoonpano, joka veti vuosikymmenen lopulla konsertteihin monia tuhansia katsojia. Mestarit-kokoonpanoon kuuluivat Kirka, Hector, Pave Maijanen ja Pepe Willberg. Muista konkariesiintyjistä keikkailivat ja levyttivät edelleen esimerkiksi Erkki Junkkarinen, Eino Grön, Reijo Taipale ja Esko Rahkonen. 80-vuotias Veikko Lavi voitti keväällä 1992 television Levyraadin kappaleellaan Ota löysin rantein, josta tuli myös suuri yleisön suosikki.
Muuta musiikkiin liittyvää
Vuosikymmenen puolivälissä herättivät huomiota laulaja Laura Voutilaisen käräjöinti managerinsa Hannele Laurilan kanssa ja Laurilan puolison Ari Laurilan levy-yhtiöön Unirecordsiin kohdistuneet plagiointisyytökset. Ulkomusiikillisia ilmiöitä olivat Pertti ”Veltto” Virtasen presidenttiehdokkuus vuoden 1994 vaalissa ja hänen nousunsa eduskuntaan seuraavan vuoden eduskuntavaaleissa. Vuosikymmenen jälkipuoliskon kohutuimpia nimiä oli viulisti Linda Lampenius, jonka yksityiselämän käänteitä, menestystä vuoden 1996 kunnallisvaaleissa ja mahdollisia ulkomaisia sopimuksia puitiin julkisuudessa enemmän kuin hänen musiikillisia ansioitaan.
Elokuvat
thumb|upright|[[Ere Kokkonen oli eräs 1990-luvun tärkeimpiä elokuvaohjaajia, joka muistetaan erityisesti Uuno Turhapuro- ja Vääpeli Körmy -elokuvista.]] thumb|upright|[[Markku Pölönen ohjasi 1990-luvulla useita menestyselokuvia.]] thumb|upright|[[Katariina Kaitue tulkitsi naispääosan palkitussa elokuvassa Onnen maa (1993).]]
Nuorten ohjaajien tie menestykseen
Markku Pölönen oli 1990-luvun näkyvin debytantti, jonka Sparrausringin rahoittama esikoiselokuva Onnen maa (1993) herätti huomiota nostalgian ja huumorin sävyttämällä maalaiskuvauksella. Pölösen seuraava elokuva, Heikki Turusen romaaniin perustuva Kivenpyörittäjän kylä oli vuoden 1995 suurin katsojamenestys ulkomaiset elokuvat mukaan lukien.
Ruoka ja juoma
Ruokailu jakautui selkeästi arki- ja viikonloppuruokailuun. Arkiruoka oli laajalti edullisesti, nopeasti ja helposti valmistettua perusruokaa, varsinkin lamavuosina. Viikonloppuruoalla perhe koottiin yhteen ja syötiin paremmin. Viikonlopputunnelmaa nostattavia ruokajuttuja ilmestyi myös aikakauslehtiin.
Ruusupunavarpunen
Ruusupunavarpunen (Carpodacus grandis) on peippojen heimoon kuuluva varpuslintu.
Akallinen mies
Akallinen mies on vuonna 1986 valmistunut Edvin Laineen ohjaama elokuva. Se on jatko-osa 1983 valmistuneelle Akattomalle miehelle ja jäi Edvin Laineen viimeiseksi elokuvaohjaukseksi. Elokuvan ensi-ilta oli 5. joulukuuta 1986.
Kimpi
Kimmet ovat puulautoja, joista rakennetaan perinteisiä puuastioita. Rakennustekniikka on tuhansia vuosia vanha. Näin valmistetaan mm. tynnyreitä, saaveja, kiuluja ja soikkoja.
Knockhill Racing Circuit
56.12886°N, 3.50352°W
Martin Max
Borussia Mönchengladbach eteni Maxin aikana Saksan cupin loppuotteluun kahdesti – 1991–1992 ja 1994–1995. Näistä seura voitti jälkimmäisen. Bundesliigassa Max ylsi parhaimmillaan kolmanneksi Schalke 04:n kanssa kaudella 1995–1996. Schalke 04:ssä pelatessaan Max oli myös voittamassa UEFA Cupia kaudella 1996–1997.
Eurovision Aasian-laulukilpailu 2019
Tausta
Kilpailusta julkistettiin lisätietoja toukokuussa 2016. Silloin kerrottiin, että ensimmäiseen kilpailuun odotettiin 12 osallistujamaata, ja lopulta kilpailuun osallistuvien maiden määrä voisi kasvaa jopa 68:aan. Heinäkuussa kerrottiin, että neljä maata oli ilmoittanut kiinnostuksestaan osallistua Eurovision Aasian-laulukilpailuksi (Eurovision Asia Song Contest) nimettyyn kilpailuun: isäntämaaksi aiottu Australia, Kiina, Japani ja Etelä-Korea. Vuoden 2017 alkupuolelle aiottua kilpailua jouduttiin lopulta siirtämään vuodelle 2018. Australian lisäksi Hongkong ja Singapore ovat ilmoittivat haluavansa järjestää ensimmäisen kilpailun. EBU vahvisti elokuussa 2017, että kilpailun olisi tarkoitus tapahtua.
The Sims: Lomalla
The Sims: Lomalla on EA Gamesin julkaiseman The Sims -pelin neljäs lisäosa. Se on sarjan ensimmäinen lisäosa, jonka saa myös suomenkielisenä.
Matkailuteema on ollut suosittu läpi pelisarjan, sillä myös The Sims 3, The Sims 2 ja The Sims 4 -peleihin on tehty samankaltaisia lisäosia ja toimintopäivityksiä, kuten The Sims 4: Ulkoilma, The Sims 3: Maailmanmatkaaja ja The Sims 2: Matkoilla.
Sateenkaariahven
Sateenkaariahven (Herotilapia multispinosa) on keskikokoinen kirjoahven, sukunsa ainoa laji.
Kari-Pekka Klinga
Klinga, 186 cm, pelasi suurimman osan urastaan heittävänä takamiehenä, vaikka oli myös kyvykäs pelinrakentaja. Hänen rinnallaan pelasi useita mainioita pelinrakentajia, muun muassa Kurk Lee (1997-2000), Aleksi Wuorenjuuri (1992-1996?) ja Mikko Tanner (1990-1993?). Tämän ansiosta Klinga kykeni keskittymään enemmän ratkaisujen tekemiseen kuin hyökkäyspelin rakentamiseen. Silti hänellä on SM-sarjahistorian kolmanneksi eniten koriinjohtavia syöttöjä (1016). Klinga tunnettiin erinomaisena kaukoheittäjänä, ja hänellä on toiseksi eniten onnistuneita kolmen pisteen heittoja (1079) koko SM-sarjan historiassa. Klinga teki SM-sarjan ensimmäisen kolmen pisteen korin, kun kolmen pisteen sääntö otettiin käyttöön kaudella 1984–1985. Yhdessä muun muassa Riku Marttisen ja Greg Joynerin kanssa Klinga johdatti ToPon Euroopan kentille 1990-luvun lopulla.
Kontiomäen rautatieasema
Risteysasema
Risteysasema Kontiomäestä tuli vuonna 1926, kun rataosuus Vuokatti–Paltamo valmistui. Vuonna 1934 Kontiomäeltä alettiin rakentaa pohjoiseen Ämmänsaaren rataa, jonka ensimmäinen osa avattiin 1939. Vuosina 1974–1976 rakennettiin Vartiuksen rata Kontiomäeltä itään.
Kontiomäen rautatieasema sijaitsee valtateiden 22 ja 5 sekä kantatien 89 risteyskohdassa liikenteellisesti tärkeällä alueella.
Kari-Pekka Klinga
Klinga lopetti aktiiviuransa vuonna 1998, minkä jälkeen Torpan Pojat "jäädytti" Klingan käyttämän paidannumeron 6. Nykyisin hän jatkaa koripalloa harrastuksena 3. divisioonassa sekä ikämiessarjoissa Kisiksen joukkueessa.
Klinga valmentaa nykyisin Torpan Poikien naisten edustusjoukkuetta. Joukkue pelaa I-divisioonaa kaudella 2021-2022.
Mistral (S73)
Palvelus
Alus on palveluksessa vuonna 2018.
Kontiomäen rautatieasema
Liikenteenohjaus
Liikenteenohjaustoiminnot Kontiomäen ratapihalla on hoidettu keskitetysti kaukokäytöllä Oulun rautatieasemalla sijaitsevasta liikenteenohjauskeskuksesta käsin vuodestä 2006 lähtien. Ratapihan muutostöiden yhteydessä liikennepaikalle asennettiin sähkökääntölaitteilla varustetut vaihteet sekä tietokoneasetinlaite. Kontiomäki oli Kainuun viimeinen liikennepaikka, jolla junasuorittajat ohjasivat liikennettä paikallisesti.
1. joulukuuta 2006 sähköistys otettiin käyttöön rataosilla Oulu–Kontiomäki–Iisalmi ja Kontiomäki–Vartius.
Vuokralainen (vuoden 1926 elokuva)
Esituotanto ja kuvaukset
Gainsborough’n suurin tähti oli tuolloin Ivor Novello, joka oli etenkin naisten palvoma ja ihailema elokuvatähti. Hitchcock ei ollut tästä valinnasta lainkaan mielissään, sillä Novellon tasoinen tähti ei voisi koskaan olla patologinen murhaaja. Koska Hitchcockin oli pakko käyttää Novelloa, loppua olisi muutettava siten, että Novellon esittämä mies osoittautuisi syyttömäksi. Loppujen lopuksi sillä ei kuitenkaan ollut suurta merkitystä, sillä romaani keskittyi kuvaamaan ennemminkin pelkoa ja sen seurauksia kuin vuokralaisen sielunelämää. Hitchcock ja käsikirjoittaja Eliot Stannard muokkasivatkin romaania hyvin vapaasti.
Vastaanotto
Hitchcockin omasta mielestä Vuokralainen oli ”Alfred Hitchcockin” alku – ensimmäinen todellinen Hitchcock-elokuva. Vuosikymmeniä myöhemmin Hitchcock alkoi suhtautua elokuvaan kriittisemmin ja piti monia ratkaisujaan – muun muassa kuuluisaa lasikattokohtausta – turhina ja ylimääräisinä. Kuitenkin juuri nämä tekniset innovaatiot vaikuttivat katselijoihin ja kriitikoihin kaikkein tehokkaimmin 1926 – ja vaikuttivat siihen, että Hitchcock sai ”ihmepojan” maineen.
Teemoja
Vuokralainen oli ensimmäinen elokuva, jossa Hitchcock käytti väärän miehen teemaa. Kieltämättä se johtui Vuokralaisessa tuotannollisista syistä (romanttinen elokuvatähti ei voi olla murhaaja), mutta Hitchcock oli kuitenkin huomannut, kuinka näppärä tehokeino se oli myös monien muiden häntä kiinnostavien aiheiden kannalta.
Douglas (etunimi)
__EISISLUETT__ Douglas on miehen etunimi. Se perustuu vanhaan skotlantilaiseen klaani- ja sukunimeen Douglas. Angloamerikkalaisissa maissa sitä saatetaan käyttää myös niin sanottuna välinimenä. Nimen pohjana on todennäköisesti paikannimi, joka koostuu gaelin kielen sanoista ’musta’ (dubh) ja ’virta’ (glas).
Nissan Almera
Nissan Almera N16 (2000–2007)
Acentassa ja Teknassa puolestaan oli automaatti-ilmastointi ja viisituumainen ajotietokoneen näyttöruutu kojelaudan keskiosassa. Tekna oli myös lievästi urheilullinen; siinä oli 16 tuuman kevytmetallivanteet, takaspoileri (hatchback) ja etusumuvalot. Kesän 2003 erikoismalli oli jälleen Sensation, jossa oli ilmastointi, kevytmetallivanteet ja radio/CD-soitin, joka oli nyt integroitu alkuperäislaite.
Jorma Hentilä
Helsingin nuorisofestivaalien jälkeen vuonna 1962 Hentilä nostettiin SKDL:n sihteeristöön ja hän oli mukana liiton kulttuuriohjelman laadinnassa. Vuonna 1967 Hentilästä tehtiin SKDL:n poliittisen osaston päällikkö ja, yhdessä Ele Aleniuksen ja Aimo Haapasen kanssa, hän oli puolueen politiikan keskeisimpiä muotoilijoita. Hentilä oli myös SKP:n jäsen ja hän kuului puolueen keskuskomiteaan. Hentilä kuitenkin puolusti SKP:ssä SKDL:n itsenäistä päätösvaltaa yhteisissä asioissa.
SMS Tb 87F
Palvelus
Huhtikuussa 1941 akselivallat hyökkäsivät Jugoslaviaan, jolloin alus kuului Sibenikiin sijoitettuun 3. torpedovenelaivueeseen. Alus määrättiin laivueen mukana osallistumaan hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen. Viimeisen pommituksen jälkeen osasto siirtyi Zatonista Prokljanjärvelle, missä alukset olivat 11. huhtikuuta saakka. Seuraavana päivänä laivue saapui Milnaan, missä laivue kieltäytyi täyttämästä annettua käskyä siirtymisestä Kotorinlahdelle. Italian joukot valtasivat alukset.
Hans Kalm
Kalm toimi myöhemmin lääkärinä Suomessa ja Yhdysvalloissa. Hän sovelsi ammatissaan vaihtoehtolääkintää ja homeopaattisia menetelmiä ja menetti lopulta lääkärinoikeutensa.
Sisällissodan aika
Kalmia on luonnehdittu miestensä ihailemaksi upseeriksi, josta kirjoitettiin jopa runonsäkeitä. Henkisen sodankäynnin hyvin hallinneen Kalmin apuna propagandan kehittelyssä toimi Martti Pihkala. Sen toteuttamisesta käytännössä vastasi lähinnä Lauri Pihkala, joka laati Kalmin nimissä punaisille osoitetut tiedonannot. Psykologiseen sodankäyntiin kuuluivat myös partioitten iskut, joilla pyrittiin pakottamaan punaiset jatkuvaan varuillaan oloon.
Paluu Suomeen ja sotavuodet
Kalm osallistui 1940-luvun alussa Suomen Kansallissosialistisen Työjärjestön toimintaan.
Sodan jälkeiset vaiheet
Kalm oli 1960–1970-luvuilla kirjeenvaihdossa Vapaa-ajattelijain liiton puheenjohtajan Timo I. Vasaman kanssa, jolloin hän liittyi myös Vapaa-ajattelijain liiton jäseneksi ja lähetti liitolle rahaa Vapaa Ajattelija -lehden tukemiseksi. Kalm muutti 1975 vaimonsa Olgan kuoleman jälkeen Raumalta Jyväskylään poikansa filosofian lisensiaatti Henry Kalmin perheen luo. Jyväskylässä asuessaan Kalm kirjoitti vielä vuosina 1978–1979 ravitsemusta käsitteleviä artikkeleita Suomen Maaseudun Puolueen pää-äänenkannattajaan Suomen Uutiset -sanomalehteen otsikolla ”Terveyttä ruoasta”. Hän kuoli 91 vuoden iässä Jyväskylässä 1981. Hänet on haudattu Jyväskylän Mäntykankaan hautausmaalle.
Tramontana (S74)
Tramontana (runkonumero S74) on Espanjan laivaston vuonna 1984 vesille laskettu Galerna-luokan sukellusvene.
Mikael Kosola
Julkisuudessa
Kosola esiintyi myös Ylen Perjantai-ohjelmassa vuonna 2018. MoonTV julkaisi vuonna 2014 Ruoka & Juoma -ohjelmaa, jossa testattiin Kosolan videoillaan esittelemiä ruokareseptejä.
Scabdates
Scabdates on The Mars Voltan livealbumi, joka julkaistiin 7. marraskuuta 2005.
Christian Doppler
Kuolema Venetsiassa
Dopplerin terveys heikkeni entisestään 1850-luvun alussa, ja marraskuussa 1852 hän matkusti Venetsiaan, koska uskoi lämpimän ilmaston auttavan häntä parantumaan. Hänellä oli pahoja rintavaivoja, ja hän kärsi todennäköisesti tuberkuloosista. Dopplerin kunto ei kuitenkaan kohentunut, ja hän kuoli Venetsiassa maaliskuussa 1853.
Natsikortti
Kritiikki
Godwinin laki ymmärretään yleensä siten, että natsikortin käyttäjiä ei pidä ottaa vakavasti. Se ei kuitenkaan tarkoita sitä, etteivätkö kortin käyttäjät koskaan puhuisi totta. Godwinin lakiin viittaaminen voi myös olla argumentointivirhe argumentum ad hominem esimerkiksi silloin, kun kortin käyttäjä väittää suoraan vastapuolta natsiksi. Lisäksi Reason-aikakauslehden vuoden 2005 artikkelin kirjoittaja väittää, että Godwinin lakia käytetään usein väärin hyväksyttävienkin vertailujen kumoamiseksi.
Siroco (S72)
Palvelus
Espanjan talouskriisin vuoksi alus poistettiin palveluksesta kesäkuussa 2012, jotta suunniteltua modernisointia ei tarvitsisi toteuttaa. Suunnitelman mukaan alus on kolmen muun aluksen varaosina, kunnes uudet S80 luokan alukset saadaan palvelukseen.
Illicium floridanum
Käyttö
Illicium floridanumia voidaan viljellä koristekasvina USDA-vyöhykkeillä 7–10. Se viihtyy niin varjossa kuin täydessä auringossakin ja on vaatimaton kasvualustan suhteen. Kuivina kausina se vaatii kuitenkin lisäkastelua. Kasvi on myrkyllinen eikä sen hedelmiä siten voi käyttää ruoanlaitossa kuten samaan sukuun kuuluvan rusotähtianiksen (Illicium verum).
Fushigi Yuugi
Tarina
Todellisessa maailmassa Miakan isoveli Keisuke ja hänen ystävänsä Tetsuya seuraavat tapahtumia kirjaa lukien ja samalla selvittäen sen salaisuuksia ja sitä, miksi sen kääntänyt japanilainen tappoi tyttärensä ja itsensä.
Henkilöitä
Kursiivi: Yuu Watase itse kuvailee näin
Stefan Edberg
Ura
Edberg voitti urallaan yhteensä 42 kaksinpeliturnausta ja 18 nelinpeliturnausta ja esiintyi ennätyksellisesti 54 peräkkäisessä Grand Slam -turnauksessa. Hän oli maailmanlistan kärjessä yhteensä 72 viikkoa. Edberg vastaanotti myös viisi kertaa ATP:n reilun urheiluhengen palkinnon (1988–1990, 1992 ja 1995). Tunnustuksena tästä saavutuksesta palkintoa kutsutaan nykyään nimellä "Edberg Sportsmanship Award". Vuonna 2004 hänet valittiin tenniksen kansainväliseen Hall of Fameen.
Tomi Tuuha
Arvokisat
Vuoden 2008 EM-kilpailuissa Tuuha oli hypyssä yhdeksäs pudoten 0,125 pisteellä ensimmäisenä kahdeksan parhaan telinekohtaisesta loppukilpailusta.
Frank Porcu
Hän suoritti taiteiden kandidaatin tutkintonsa Pratt Institutessa ja taiteiden maisterin tutkintonsa New York Academy of Artissa. Porcu on myös opiskellut piirustusta, maalausta ja anatomiaa Salvatore Montanon johdolla ja kuvanveistoa Alfredo Cadenaksen ohjauksessa.
W Series
Historia
Osallistuminen sarjan ensimmäisellä kaudella 2019 oli kuljettajille maksutonta, ja ensimmäisen kauden palkintosumma oli yhteensä 1,5 miljoonaa euroa. Tästä 500 000 euroa jaettiin kilpailun voittajalle ja miljoona euroa muiden kilpailijoiden kesken. Sarjan toimitusjohtana toimii Catherine Bond Muir.
Kilpailuviikonloppu
pienoiskuva|294x294px|Jamie Chadwick [[Brands Hatch|Brands Hatchin kisassa elokuussa 2019]] Perjantaina ajetaan kahdet 45 minuuttia kestävät vapaat harjoitukset ja lauantaina 30 minuuttia kestävät aika-ajot ja kilpailu. Kilpailut ajetaan DTM-sarjan kisaviikonloppujen yhteydessä.
Juovaposkihuulikala
Juovaposkihuulikala (Pseudocheilinus evanidus)  on noin seitsemänsenttiseksi kasvava huulikala. Se on väriltään punainen, kyljessä on hentoja vaakasuoria juovia. Se on kotoisin indopasifiselta merialeelta.
No Game No Life
No Game No Life on Yuu Kamiyan kirjoittama ja kuvittama romaanisarja. Se on sovitettu myös samannimiseksi animesarjaksi ja mangaksi, jota Kamiya tekee itse vaimonsa Mashiro Hiiragin kanssa.
Lee De Forest
De Forestin kiinnostus langattomaan sähkötykseen johti hänen keksintöönsä Audion-elektroniputkeen vuonna 1906 ja hän kehitti parannetun sähkötysvastaanottimen. Hän haki patentin kaksielektrodiselle laitteelle sähkömagneettisten aaltojen tunnistamiseksi.
Thor (sarjakuvahahmo)
Thorin isä ja Asgårdin herra Odin on lähettänyt poikansa oppimaan nöyryyttä maan pinnalle tohtori Donald Blaken, ramman lääkärin hahmossa. Blake muuntautuu Thoriksi napauttamalla keppiään maahan, jolloin keppi muuttuu mystiseksi Mjolnir-vasaraksi ja Blake itse Thoriksi.
The River (albumi)
Levy oli Yhdysvalloissa Springsteenin ensimmäinen ykkösalbumi, se oli Billboardin listaykkösenä 4 viikkoa ja sitä on myyty yli 5 miljoonaa kappaletta. Levyltä löytyy Springsteenin ensimmäinen top ten -listahitti "Hungry Heart", joka nousi Billboard Hot 100-listalla viidenneksi, kappale oli alkujaan tarkoitettu Ramones-yhtyeelle. Lisäksi levyllä on useita kiertuehittejä kuten "The River", "Out In The Street", "Fade Away" ja "Two Hearts".
Kuntoutusselonteko
Vuoden 1998 selonteko
Merkittävimmät lainsäädäntöuudistukset vuosina 1992–1997 olivat osa laajempia sosiaaliturvaa koskevia uudistuksia. Tällaisina kuntoutukseen välittömästi ja välillisesti vaikuttavina muutoksina selonteko nostaa esiin seuraavat:
Antti Kukkonen
Paluu politiikkaan
Antti Kukkosen kuoltua vuonna 1978 sotasyyllsyysoikeudenkäynnissä tuomituista oli elossa enää vain Jukka Rangell, joka kuoli vuonna 1982.
Yksityiselämä
Joensuussa sijaitseva Kukkolan tila, jota Kukkonen viljeli, toimii nyt kotimuseona sekä matkailu-, opetus-, ja virkistyspaikkana.
Patrick Kosk
Patrick Koskin puoliso on runoilija Agneta Enckell.
Mekaniikan ongelmat
Sisältö
Teos tarkastelee erilaisia mekaniikan ongelmia, liittyen erityisesti vipuvarsiin ja liikkeeseen. Tekstissä ongelmat ja niiden ratkaisut havainnollistetaan käyttäen kulmia ja ympyröitä, jotka on ainakin uudemmissa painoksissa esitetty myös kuvina.
Ydinaseohjelmat eri maissa
Ison-Britannian ydinase
Iso-Britannia teki 45 atomipommikoetta vuosina 1952–1958 Australiassa ja omistamillaan Tyynenmeren saarilla. Australiassa tehtiin 12 koetta ilmakehässä. Aboriginaaleja siirrettiin heidän pyhiltä mailtaan kokeiden vuoksi, mikä aiheutti sosiaalisia ongelmia. Radioaktiivisen saastumisen vuoksi palaaminen kotiseudulle myöhemmin ei taannut perinteistä elintapaa. Suuri osa maailman uraanista louhitaan aboriginaalien mailta Australiassa. Lisäksi britit ovat suunnitelleet ydinjätteidensä hautaamista aboriginaalien maille. Vuosina 1957–1958 britit altistivat 551 Uuden-Seelannin merisotilasta ydinkokeelle 80–200 kilometrin päässä suojanaan puuvillahuppu ja tummat lasit. Britit kiistävät sotilaiden altistuksen radioaktiivisuudelle. Yhteensä 551:stä koehenkilöstä oli vuonna 2006 elossa 160 henkeä. Monet sotilaista kuolivat 30–40 vuoden iässä. Veteraanien lapsista 50 prosenttia kärsii geneettisistä vaurioista (vertailuryhmässä 2,5 prosenttia).
Etelä-Afrikan peruutettu ydinaseohjelma
Etelä-Afrikka luopui myöhemmin ydinaseohjelmasta ja liittyi pienen ydinasevarastonsa tuhottuaan ydinsulkusopimukseen vuonna 1991.
ISSN
International Standard Serial Number, ISSN on lehden, sarjan tai muun kausijulkaisun kansainvälinen standarditunnus. Sen avulla kausijulkaisu voidaan tunnistaa ja erottaa toisista kausijulkaisuista. ISSN-tunnus liittyy aina tiettyyn julkaisun nimeen, mutta ei viittaa mihinkään maahan, kieleen tai kustantajaan. Kausijulkaisu voi olla yhtä hyvin painettu, elektroninen julkaisu tai vaikkapa verkkojulkaisu.
Edgar Snow
Snow palasi Yhdysvaltoihin vuonna 1941 ja ryhtyi Saturday Evening Postin toimittajaksi. Hän toimi toisen maailmansodan aikana kirjeenvaihtajana muun muassa Neuvostoliitossa. Snow joutui Yhdysvalloissa epäillyksi kommunistisympatioista mccarthyismin vuosina, joten hän asettui lopulta asumaan Sveitsiin. Käytyään Kiinassa ensimmäisen kerran kommunistien valtaannousun jälkeen vuonna 1960 hän kirjoitti toisen matkaraporttikirjan The Other Side of the River: Red China Today (1962). Tässä teoksessa Snow vähätteli suuren harppauksen aiheuttamia ongelmia ja väitti ettei Kiinassa ollut nälänhätää. Aatteellisista syistä hän ei halunnut nostaa julkisesti esille Kiinan kommunistisen järjestelmän pahimpia epäkohtia. Palatessaan viimeiseltä Kiinan-matkaltaan vuonna 1971 Snow sai välittää Yhdysvaltain presidentti Richard Nixonille virallisen kutsun tulla vierailemaan Kiinassa.
G-proteiinikytkentäiset reseptorit
pienoiskuva|420x420px|GPC-reseptoreihin lukeutuvan ihmisen [[adenosiinireseptorin A2A rakenne (PDB: 3EML). Reseptori on solukalvossa ja kuvan yläosa on solun ulkopuolinen alue ja alaosa sisäpuolinen.]] G-proteiinikytkentäiset reseptorit eli GPC-reseptorit tai GPCR:t ovat solukalvon läpäiseviä reseptoreita, jotka ovat solun sisäpuolella kytköksissä johonkin G-proteiiniin. GPCR:t koostuvat seitsemästä solukalvon läpäisevästä α-kierteestä. GPCR:t sitovat solun ulkopuolella niille ominaisen ligandin, kuten välittäjäaineen, joka saa reseptorin G-proteiinin irtoamaan ja vaikuttamaan sille ominaisiin entsyymeihin tai ionikanaviin, jotka taas vaikuttavat edelleen solun eri toimintoihin. Eräs esimerkki GPCR:stä ovat serotoniinireseptorit, joiden ominainen ligandi on serotoniini. Monet lääkkeet toimivat vaikuttamalla GPCR:iin.
C-ryhmä
C-ryhmään kuuluvat muun muassa metabotrooppiset glutamaattireseptorit (mGluR), GABAA-reseptori, GABAB-reseptori, kalsiumia aistiva reseptori ja tyypin 1–3 makureseptorit.
Zombielokuva
Nykyaikainen zombielokuva
thumb|250px|Zombeja [[Elävien kuolleiden yössä.]] Ensimmäinen nykyaikainen zombielokuva oli George A. Romeron ohjaama ja vuonna 1968 ensi-iltansa saanut Elävien kuolleiden yö, jossa joukko ihmisiä linnoittautuu autiotaloon zombeilta. Elokuva herätti ilmestyessään kiistelyä, koska se rikkoi monia elokuvan tabuja esittämällä katsojalle kannibalismin ja äidinmurhan kaltaista graafista väkivaltaa sekä myös ensimmäistä kertaa elokuvan historiassa mustaihoisen miehen pääosassa. Kohusta huolimatta Elävien kuolleiden yö menestyi erittäin hyvin, ja sitä pidetään yhtenä merkittävimmistä moderneista kauhuelokuvista. Romeron zombielokuvat ovat myös tunnettuja siitä, että Romero liittää niihin nykyaikaiseen länsimaiseen yhteiskuntaan kohdistuvaa kritiikkiä.
2000-luvun alussa zombielokuvat tekivät paluun, jonka katsotaan alkaneen Yhdistyneessä kuningaskunnassa valmistuneen kauhuelokuvan 28 päivää myöhemmin ilmestymisestä vuonna 2002. 28 päivää myöhemmin esitteli uudenlaiset zombit, jotka lajityypin aikaisemmista zombeista poiketen kykenivät juoksemaan ja rajattuun älylliseen toimintaan. Elokuva oli maailmanlaajuisesti valtava menestys, ja sille tehtiin jatko-osaksi vuonna 2007 julkaistu 28 viikkoa myöhemmin sekä tällä hetkellä tuotantovaiheessa oleva 28 kuukautta myöhemmin. Vuonna 2002 ilmestyi myös toinen zombielokuva, samannimiseen pelisarjaan pohjautuva toimintaelokuva Resident Evil, jolle tehtiin neljä jatko-osaa. 28 päivää myöhemmin suosion seurauksena zombielokuvien suosio lähti jälleen kasvuun, ja useimmat 2000-luvun zombielokuvat ovat olleet suuria menestyksiä.
Yleisurheilun Suomen-mestaruuskilpailut 1907
SVUL:n ensimmäiset kuninkuus- ja mestaruuskilpailut vapaassa urheilussa järjestettiin vuonna 1907 Tampereella 3.–4. elokuuta. Kilpailupaikkana oli Tampereen vanha markkinatorin kenttä. Näissä Tampereen Pyrinnön järjestämissä kilpailuissa pelattiin myös jalkapalloturnaus, johon osallistui neljä joukkuetta. Virallista Suomen mestaruutta ei jalkapallossa kuitenkaan vielä ratkaistu.
Tutkailmavalvonta
Tutkavalvonnasta pidemmälle kehittynyt valvonnan muoto on satelliittivalvonta, joka toimii apuna, mutta ei voi täysin kattaa maanpäällisen ilmavalvonnan tarpeita, johon tarvitaan pitkän kantaman tutka, jollaisesta yksi esimerkki on venäläinen, nykyaikainen Voronež.
Diamonds Are Forever
Diamonds Are Forever tai Timantit ovat ikuisia saattaa viitata seuraaviin:
Novatiolaisuus
Novatiolaisia olivat vastapaavi Novatianuksen (vastapaavina 251-258) kannattajat, jotka vastustivat luopioiden ottamista takaisin kirkkoon ja kuolemansyntien anteeksiantamista kirkon pyhyyden tähden (vrt. myöhempi donatolaisuus). Suurinta menestystä Novatianus saavutti Vähässä-Aasiassa ja Syyriassa: siellä syntyi menestyksekäs novatiolainen kirkko, joka kutsui itseään 'kataareiksi' eli 'puhtaiksi' (heitä ei pidä sekoittaa keskiajan kataareihin). Kristitty valtiovalta ryhtyi toimenpiteisiin heitä vastaan 300-luvun lopulla. Novatiolaisia seurakuntia oli idässä vielä 600-luvulla.
ISBN
Periaate ja käyttö
Järjestelmän loi Britanniassa W. H. Smith -kirjakauppaketju vuonna 1966 nimellä Standard Book Numbering eli SBN. Se hyväksyttiin kansainväliseksi ISO 2108 -standardiksi vuonna 1970.
Sanni Koli
Sanni Koli (s. 19. heinäkuuta 2000) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Porvoon Salibandyseuraa kaudella 2018–2019 ja saavutti ensimmäisellä liigakaudellaan SM-hopeaa.
Ioan Șnep
Ioan Gabor Snep (s. 12. heinäkuuta 1966 Negrești-Oaș, Satu Mare ) on romanialainen soudun olympia- ja MM-mitalisti. Hän on pituudeltaan 192 cm.
George Buza
Vapaa-ajalla
Buza tunnetaan myös motoristina ja harrastaa painonnoston lisäksi leimojen keräämistä, joita hän on keräillyt jo 5-vuotiaasta asti. Muun muassa Buzan unkarilainen isoisä suunnitteli leimoja.
Jaakko Pukkila
Ylitalon häissä Perttulanmäellä 29. joulukuuta 1851 Pukkila tappoi morsiamen isän, räätäli Jaakko Yrjönpoika Ylitalon eli Lahden. Pukkila tuomittiin kuolemaan, mutta rangaistus muunnettiin karkotukseksi pakkotyöhön Siperiaan, mistä hän onnistui pakenemaan takaisin Suomeen. Hänet saatiin kuitenkin uudestaan kiinni ja luovutettiin Venäjän viranomaisille Viipurissa elokuussa 1857. Hänen kerrotaan myöhemmin päässeen pakenemaan Amerikkaan.
Aki Karvonen
Saavutukset
MM-kisat:
Clint Capela
Clint N’Dumba-Capela (s. 18. toukokuuta 1994 Geneve) on sveitsiläinen koripalloilija.
Sosialistinen puolue (Ranska)
Mitterandin presidenttikausi
Mitterrand voimisti myös aikaisemman konservatiivihallituksen harjoittamaan dirigismiä (dirigisme), ja pääministeri Pierre Mauroyn johdolla kansallistettiin pankit, vakuutusala ja puolustusteollisuus. Työläisten palkkoja korotettiin ja työaikaa lyhennettiin. Talouskriisiä tämäkään ei saanut ratkaistua.
Vuonna 1990 Rennesin kokouksessa mitterrandistien ryhmä hajosi Fabiuksen ja Lionel Jospinin tukijoihin. Vasemmistosiipi Jean-Pierre Chevènementin johdolla erosi puolueesta ja perusti MDC:n (Mouvement des citoyens) vastustettuaan Persianlahden sotaa ja Maastrichtin sopimusta. Vuoden 1993 vaaleissa PS kärsi tappion ja palasi 1960-luvun SFIO:n kannatuslukuihin. thumb|200px|Francois Mitterrand
Mitterrandin jälkeen
Marraskuussa 2008 puolueen pääsihteeriksi valittiin niukasti Martine Aubry.
Raajarikkoisten työkoulu
Historia
Säätiön omistama Ruskeasuon koulu valmistui vuonna 1952. Entisen koulun ja sairaalan paikalla Kalliossa on nykyään Kuntatalo.
Batmobile
Lincoln Futura (1960-luvun Batman-TV-sarja)
Batmobile oli varustettu muun muassa autopuhelimella ja auton voimanlähteeksi kerrottiin atomivoima, sen peräpeilin "pakoputki" hehkui, ja Robinin tyypillinen repliikki oli Atomic batteries to power, turbines to speed!.
Kinzuan silta
Kinzua Bridge State Park
Vetonaulansa menetettyäänkin Kinzua Bridge State Park on jatkanut olemassaoloaan. Nykyään siellä voi käydä katsomassa romahtaneen sillan jäänteitä sekä laaksoa, johon se romahti. Lisäksi se on ensiluokkainen paikka seurata ruskan kehittymistä kahtena ensimmäisenä lokakuun viikkona. Puistossa on myös varjoisa eväsretkialue sekä moderni WC. Ennen sillan romahtamista vierailijoiden sallittiin käydä sillan alla ja päällä. Tämän lisäksi oli myös luvallista vaeltaa laaksossa sillan lähistöllä. Syyskuussa 2002 silta kuitenkin suljettiin jopa jalankulkijoilta. Noin 40 hehtaarilla puiston pinta-alasta on luvallista metsästää. Tyypillisiä saaliita ovat kalkkunat, karhut ja valkohäntäpeurat.
Tuho
21. heinäkuuta 2003 tornado iski Kinzuan siltaan katkoen ja kiskoen juuriltaan läheisiä puita sekä johtaen 11 tukipilarin romahtamiseen kaikkiaan 20:stä sillan tukipilarista. Tapahtuma ei vaatinut ihmisuhreja. Tornadon synnytti mesomittakaavan konvektiivinen järjestelmä (MCS), useiden voimakkaiden ukkospilvien yhteenliittymä, joka oli saanut alkunsa itäisen Ohion, läntisen Pennsylvanian, läntisen New Yorkin ja eteläisen Ontarion yläpuolella. MCS liikkui itään noin 64 km/h. Ylittäessään luoteista Pennsylvaniaa se otti omalaatuisen pilkun muodon. MCS:n pohjoinen osa sisälsi pitkäikäistä mesosyklonia; ukkosmyrskyä, jossa on pilvimittakaavan pyörre, joka usein edistää tornadon syntymistä.
TIE-hävittäjä
thumb|TIE/ln-hävittäjä, Imperiumin yleisin hävittäjämalli.
Juanpi
Juan Pablo Añor Acosta eli Juanpi (s. 24. tammikuuta 1994 Caracas, Venezuela) on venezuelalainen jalkapalloilija. Hän edustaa Espanjan Segunda Divisiónissa pelaavaa Málagaa ja on pelipaikaltaan oikea laitalinkki.
Seurajoukkueura
Juanpi teki ensiesiintymisensä edustusjoukkueessa 29. elokuuta 2014 vierasottelussa Valenciaa vastaan.
Alavus
Asutuksen synty
Liikennettä välitti aluksi vain Hämeestä Pohjanmaalle johtanut ratsupolku, joten kaupankäynti jäi varsin vaatimattomaksi. Alavuden kehitys olikin hidasta koko 1600-luvun ajan. Tilanne muutti kuitenkin 1600-luvun lopulla, kun Ruovedeltä Uuteenkaarlepyyhyn rakennettiin maantie. Talojen lukumäärä oli noussut sadassa vuodessa ainoastaan kahteenkymmeneen. Taloja oli 1700-luvun lopussa jo yli sata ja asukasluku nousi lähelle kahta tuhatta.
Luonto
Järvien ja soiden väliin jäävät metsät ovat yleensä puolukkatyypin kankaita, joiden pinnassa jäkälikkö usein paljastaa peruskallion läheisyyden. Jääkauden tasaiseksi silottamia avokallioita on varsin paljon. Muutamilla ympäristöstään hiukan korkeammalle kohoavilla moreeniselänteillä maaperä on hedelmällisempää. Metsät vaihtuvat niillä kuusikkoisemmiksi mustikkatyypin kankaiksi.
Taajamat
Kaupungin keskustaajama on lihavoitu.
Kristinusko
Kunnassa toimii myös helluntaiherätykseen kuuluva Alavuden helluntaiseurakunta, Suomen Vapaakirkkoon kuuluva Alavuden vapaaseurakunta , Suomen baptistilähetykseen kuuluva Alavuden baptistilähetys sekä Jehovan todistajien seurakunta. Suomen ortodoksisen kirkon seurakunnista Alavuden alueella toimii Vaasan ortodoksinen seurakunta.
Liikenne
pienoiskuva|250px|Valtatien 18 ja Haapamäen–Seinäjoen-radan [[tasoristeys Tuurissa.]] Alavus sijaitsee valtatien 18 ja kantatien 66 risteyskohdassa. Alavuden halki kulkee myös Haapamäki–Seinäjoki-rata, jolla kulkee jonkin verran matkustaja- ja tavaraliikennettä. Rata kuitenkin sivuaa Alavuden keskustan, ja Alavuden rautatieasema sijaitsee noin neljän kilometrin päässä keskustasta pohjoiseen. Toinen rautatieasema sijaitsee Tuurissa.
Museot
Alavudella sijaitsevia museoita ovat Jari-Matti Latvalan ralli- ja keräilyautoja esittelevä J-M Rally Parc Fermé, Alavus-seuran ylläpitämä kotiseutua esittelevä Sotavanhuksen museo, eteläpohjalaista pankkitoimintaa esittelevä Säästöpankkimuseo sekä 1800-luvun Rannanjärven kotimuseo. Töysässä sijaitsevat paikallishistoriaa esittelevä Töysän museo, seurakuntaa ja kirkkohistoriaa esittelevä Töysän viljamakasiini sekä Töysän apteekkimuseo.
Urheilu
Alavuden Sydänmaan Nuorisoseuralla on edustusjoukkue salibandyn miesten IV-divisioonassa.
Hallinto
Alavuden kaupunginjohtaja on Liisa Heinämäki. Kunnanvaltuustossa on 31 paikkaa, joista 13 on Keskustan hallussa kaudella 2021–2025.
Kveenin kieli
Historia
Norjalaisen tutkijan Terje Aronsenin mukaan kveenien puhuma kieli ei ollut suomea, ja hän antoi sille nimen kveeni. Opetuskieleksi suomen rinnalle kveeni otettiin Porsangin Pyssyjoella 1983. Se kohtasi tuolloin lujaa vastustusta, koska monien mielestä kveeni oli haukkumasana. Ajan kuluessa nimitys kuitenkin vakiintui käyttöön. Teoriat kveenien ja historiallisten kainulaisten välisistä yhteyksistä ovat johtaneet myös kainu-nimen käyttöönottoon. Tätä nimeä käyttää muun muassa Ruijan Kaiku -lehti. Toisaalta kveeni on hyväksytty viralliseksi nimeksi kansainväliseen tiedesanastoon. alt=|pienoiskuva|Kveenin kielen puhuma-alue Tromssan ja Finnmarkin läänissä Pohjois-Norjassa. Kveeni sai virallisen vähemmistökielen aseman 2005, ja se mahdollisti kveenin opiskelun Tromssan yliopistossa vuoden 2006 alusta.
Nykytilanne
Vuonna 2021 Oulun yliopisto aloittaa kveenin kielen kääntäjäkoulutuksen.
Idän pikajunan arvoitus (vuoden 2017 elokuva)
Juoni
Junassa uhkauskirjeitä saanut Ratchett yrittää suostutella Poirotin ryhtymään henkivartijakseen kolmeksi päiväksi, mutta Poirot kieltäytyy. Seuraavan yön aikana Poirot kuulee outoja ääniä Ratchettin hytistä ja näkee punaiseen kimonoon pukeutuneen naisen juoksevan käytävällä. Tämän jälkeen lumivyöry suistaa veturin kiskoilta. Aamulla paljastuu, että Ratchett on murhattu yön aikana useilla veitseniskulla. Boucin pyynnöstä Poirot suostuu tutkimaan tapauksen samalla, kun väkeä saapuu asettamaan veturin takaisin kiskoille. Todisteet viittaavat siihen, että yksi mies murhasi Ratchettin ja Caroline Hubbard väittää miehen käyneen yön aikana hänenkin hytissään. Osittain tuhoutuneen uhkauskirjeen perusteella Poirot saa selville Ratchettin olevan oikeasti John Cassetti, mies joka kidnappasi tytön nimeltä Daisy Armstrong ja murhasi tämän saatuaan vaatimansa lunnasrahat. Daisyn äiti Sonia, joka odotti siihen aikaan toista lastaan, kuoli järkytyksestä saamiinsa komplikaatioihin ja Daisyn isä, eversti Armstrong, teki itsemurhan. Perheen palvelija Susanne pidätettiin ja hirttäytyi ennen kuin hänet ehdittiin todeta syyttömäksi.
Anjalankoski
Taajamat
Kaupungin keskustaajama on lihavoitu. Asteriskillä (*) merkityt taajamat kuuluivat tähän kuntaan vain osittain. Anjalankosken keskuspaikka (Keltakangas) ei muodostanut omaa taajamaansa, vaan oli osa Myllykosken taajamaa. Metsäkylän taajama ulottui suurimmilta osin Vehkalahden kunnan alueelle. Lisäksi Anjala oli osa Inkeroisten taajamaa ja Ummeljoki Myllykosken taajamaa.
Vihreä säde (elokuva)
Vihreä säde (Le Rayon vert) on Éric Rohmerin käsikirjoittama ja ohjaama ranskalainen draamaelokuva vuodelta 1986. Se on viides Rohmerin kuuden novellimaisen elokuvan sarjassa ”Komedioita ja sananlaskuja” (Comédies et proverbes). Sarjan muut elokuvat ovat Lentäjän nainen (1981), Ihana avioliitto? (1982), Pauline rantatyttö (1983), Täysikuu Pariisissa (1984) ja Ystävättäreni poikaystävä (1987). Niissä kaikissa päähenkilönä on nuori, rakkautta etsivä ja etsinnässään epäonnistuva nainen.
Lynx (moottorikelkka)
2003– (BRP)
Marraskuussa 2019 valmistettiin Rovaniemen tehtaan 400 000. moottorikelkka.
Tuotekehitys ja teknisiä tietoja
Motocross- ja moottorikelkkakilpailija Pauli Piippola on kehitellyt kelkkoihin jousitusta, joka tuotiin markkinoille vuonna 2006 nimellä Pauli Piippola Suspension, PPS. Vaihteistoja valmistetaan Agco Powerin Linnavuoren tehtaalla. Lynx-kelkat ovat variaattorivetoisia.
Lynx myy kelkkoihinsa lisävarusteita, joiden avulla esimerkiksi työkelkkaa voidaan käyttää perheen retkikelkkana. Lisävarusteita ovat muun muassa akkulaturit, navigaattorit, polttoainekanisterit, käsisuojat, etupuskurit, pohjapanssarit, työvalot, reet sekä erilaiset kelkkaan kiinnitettävät laukut ja kuljetuslaatikot.
Donetskin rautatieasema
Viimeinen juna Donetskista lähti elokuussa 2014, jonka jälkeen junaliikenne on ollut pysähdyksissä Itä-Ukrainan taisteluiden vuoksi.
José Bezerra Coutinho
José Bezerra Coutinho (7. helmikuuta 1910 – 7. marraskuuta 2008) oli brasilialainen roomalaiskatolinen piispa. Hänet vihittiin papiksi 3. joulukuuta 1933 ja nimitettiin Sobralin hiippakunnan vihkipiispaksi sekä Uthinan titulaaripiispaksi 4. elokuuta 1956. Piispaksi vihkiminen seurasi 28. lokakuuta. Pääkonsekraattorina toimi José Tupinambá da Frota, jota avustivat Expedito Eduardo de Oliveira ja José Terceiro de Sousa.
Marjaana Koskinen
Elise Marjaana Koskinen (o.s. Jussila, s. 26. tammikuuta 1962 Turku) on suomalainen poliitikko ja aiempi SDP:n kansanedustaja Varsinais-Suomen vaalipiiristä. Hän on ollut kansanedustajana vuosina 1995–2011 mutta ei asettunut enää ehdolle vuoden 2011 eduskuntavaaleihin. Koulutukseltaan hän on sosiaalityöntekijä ja valtiotieteiden ylioppilas. Koskinen oli Turun kaupunginvaltuuston jäsen 1989–1992, Raision kaupunginvaltuuston jäsenenä 1993–2005 ja puheenjohtaja 2001–2002, sekä myöhemmin 2009–2010 puheenjohtajana. Koskista pidetään SDP:n vasemman siiven edustajana. Hänet tunnetaan vahvasta omasta tahdosta ja hän on useampaan otteeseen äänestänyt ryhmäpäätöstä vastaan uhmaten SDP:n eduskuntaryhmän ryhmäkuria. Suurin kohu nousi, kun hän äänesti kauppojen aukiolon pidentämistä vastaan. Eduskuntaryhmän päätöstä vastaan hän on äänestänyt myös työeläkejärjestelmän ja tekijänoikeuslain uudistamisessa. Marjaana Koskinen on pitänyt näkyvästi pienituloisten puolta sekä eduskunnan keskusteluissa että äänestyksissä.
Lahden Mailaveikot
Lahden Mailaveikot (LMV) perustettiin vuonna 1929. Sen edustusjoukkueen rungon muodosti Lahden suojeluskunnan joukkue, joka oli voittanut Suomen mestaruuden vuonna 1925. LMV voitti miesten Suomen mestaruuden heti ensimmäisenä toimintavuonnaan ja uusi saavutuksensa kolmena seuraavana vuonna. Joukkueessa pelasivat muiden muassa lukkari Olli Veijola, Tauno Alhava (entinen Byckling), mäkihyppääjänä tunnettu Paavo Nuotio ja Mauno Heinonen. Myös nyrkkeilijänä tunnettu Valfrid Resch (myöhemmin Valle Resko) saavutti seuran riveissä yhden SM-mitalin. Seura voitti myös naisten ensimmäisen Suomen mestaruuden vuonna 1931.
Historia
Vuonna 1963 LMV:n edustusjoukkue putosi miesten SM-sarjasta eikä ole sen koommin sinne palannut. Vuonna 2009 se pelasi Suomensarjassa.
Kunnallisvaalit 2008
Kunnallisvaalien vaalikamppailu pääsi käyntiin vasta juuri ennen vaalipäivää, koska Kauhajoen koulusurmat, Georgian sota ja Yhdysvalloista alkanut talouskriisi veivät pääosan yleisestä huomiosta lokakuun ajan. Puolueiden ja niiden puheenjohtajien väittelystä nousi esille muutama keskeinen aihe. Pääkaupunkiseudulla keskusteltiin keskustan puheenjohtajan, pääministeri Matti Vanhasen väljää rakentamista kannattaneesta, kotikuntansa mukaan nimeämästä ”Nurmijärven mallista”, jota hän suositteli pääkaupunkiseudun kunnille. Vanhanen leimasi tiivistä kaupunkirakentamista kannattaneet SDP:n ja kokoomuksen ”betonipuolueiksi”. Toiseksi keskeiseksi vaaliteemaksi nousivat maahanmuuttajat, kun muut puolueet syyttivät perussuomalaisia muukalaisvihamielisyyden lietsomisesta. Perussuomalaiset kiistivät syytökset, vaikka moni puolueen ehdokkaista kampanjoikin avoimesti maahanmuuttajavastaisilla tunnuksilla. Eniten huomiota herättäneitä ehdokkaita oli PS:n helsinkiläinen ehdokas, maahanmuuttopolitiikkaa näkyvästi kritisoinut filosofian tohtori Jussi Halla-aho, joka nousi Helsingin kaupunginvaltuustoon lähes 3 000 äänellä. Professori Tuomo Martikainen piti perussuomalaisten menestystä Euroopasta Suomeen rantautuneen oikeistopopulismin nousuna.
Lahden Mailaveikot
Palkitut
Vuoden pesäpalloilija:
Egyptin jalkapallomaajoukkue
Vuosina 1958–1970 Egypti käytti nimeä Yhdistynyt arabitasavalta ja 1958–1961 siihen kuului myös Syyria.
Wes Bentley
Hän näytteli FX-televisiokanavan American Horror Story televisiosarjan neljännessä tuotantokaudessa Freak Show (2014), viidennen tuotantokauden Hotel (2015–2016) ja kuudennen tuotantokauden Roanoke (2016) tuotantokausilla.
Ram Vaswani
Muut turnaukset
Vaswani on ainoa pelaaja, joka on European Poker Tourilla selvinnyt kolmasti finaalipöytään. EPT:n ensimmäisellä kaudella hän voitti Dublinin turnauksen ja oli toinen Noah Boekenin jälkeen Kööpenhaminan turnauksessa. Toisella kaudella hän oli viides Deauvillen turnauksessa.
Akhaian ruhtinaskunta
Akhaia oli melko pieni koostuen vain Peloponnesoksen niemimaan, joka tunnettiin ristiretkeläisten keskuudessa nimellä Morea, sisäosista ja muutamasta satamakaupungista. Se oli Epeiroksen ja Venetsian Egeanmeren aluiden ympäröimä. Se oli kuitenkin varakas valtio ja se auttoi Latinalaista keisarikuntaa bysanttilaista Nikaian keisarikuntaa vastaan.
Oscar Brodney
Ennen elokuvauraansa Brodney vaikutti lakialalla.
Tullamore
Historia
Vuonna 1845 Irlanti kärsi suuresta nälänhädästä. Perunasadot menetettiin ja maanomistajat myivät edelleen valtaosan viljasta Englantiin. Keskimääräinen palkka oli noin šillinki päivässä, kun perhe tarvitsi noin kaksi šillinkiä elääkseen. Olojen huonontuessa yhä useammat joutuivat köyhäintaloon. Tullamoren köyhäintalo oli suunniteltu 700 hengelle, mutta vuonna 1850 siellä asui 1 700 henkeä. Nälänhädän jälkeiset vuodet Tullamore vakiinnutti asemansa Offalyn kreivikunnan pääpaikkana. Väkiluku oli kuitenkin laskenut voimakkaasti: vuonna 1841 Offalyssa oli asunut 147 000 henkeä, kun asukasluku oli vuonna 1926 enää 53 000. Irlannin itsenäistyttyä 1921 alueen nimi muuttui takaisin Offalyn kreivikunnaksi, kun se oli ollut välillä nimellä King's County. Tullamoren sairaala rakennettiin 1930-luvulla.
Elinkeinoelämä
Tullamoreen on tullut useiden kansainvälisten yritysten tehtaita, joista monet tosin eivät ole pysyneet paikkakunnalla pitkään. Esimerkiksi Flextronics tarjosi aikanaan 600 työpaikkaa, mutta sulki tehtaansa. Tullamore on eräs Irlannin nopeimmiten kasvavia kaupunkeja. Kaupungissa on useita ostoskeskuksia ja rakennustoiminta on vilkasta.
Mikko Koivu
Koivun ammattilaisura käynnistyi Turun Palloseurassa, jossa hän voitti ensimmäisellä kaudellaan Suomen mestaruuden. Minnesota Wild varasi Koivun NHL:ään vuoden 2001 varaustilaisuudessa numerolla 6, ja Koivu siirtyi Pohjois-Amerikkaan NHL:n työsulkukaudeksi 2004–2005, jolloin hän pelasi AHL-liigassa Minnesotan entisessä farmijoukkueessa Houston Aerosissa. Hän pelasi ensi kerran NHL:ssä Minnesotan joukkueessa kaudella kaudella 2005–2006 ja hänet valittiin ennen kauden 2009–2010 alkua Minnesotan seurahistorian ensimmäiseksi vakituiseksi kapteeniksi.
Koivu on Minnesotan seurahistorian eniten maalisyöttöjä ja tehopisteitä tehnyt pelaaja. Hän on myös Minnesotan kaikkien aikojen tehokkain pelaaja ylivoimatehopisteiden määrässä ja seuran historian toiseksi tehokkain maalintekijä.
Ammattilaisuran alku Turun Palloseurassa
Kesän 2001 NHL-varaustilaisuudessa Minnesota Wild varasi Koivun NHL:ään ensimmäisen kierroksen kuudentena varauksena. Koivu pelasi kuitenkin vielä kaudet 2001–2004 SM-liigassa. Toisella SM-liigakaudellaan 2001–2002 Koivu pelasi 48 runkosarjaottelua tehopistein 4+3=7. Pudotuspeleissä Koivu pelasi 8 ottelua tehoin 0+3=3. TPS ylsi pronssiotteluun, jonka HPK voitti lukemin 1–0. Kaudella 2002–2003 Koivu pelasi 37 runkosarjaottelua tehoin 7+13=20 ja seitsemän pudotuspeliottelua tehoin 2+2=4. TPS ei kuitenkaan päässyt mitalipeleihin, ja mestaruuden voitti kauden päätteeksi Tampereen Tappara.
Ved Mehta
Mehta syntyi Lahoressa hindulaiseen perheeseen lääkärin pojaksi. Sairaus jätti hänet 3-vuotiaana pysyvästi sokeaksi. Hän sai vuonna 1975 Yhdysvaltain kansalaisuuden. Varhaisen sokeutumisen johdosta hän ei enää aikuisiällään muistanut värejä.
Tohtori Outo
Voimat ja varusteet
Jumalaiset lähteet - Tohtori Outo kykenee kanavoimaan energiaa mystisiltä korkeammilta olennoilta kautta todellisuuksien kirjon. Tämä voi manifestoitua tavallisena loitsuna (kuten "Cyttorakin purppurahihnat") tai vaihtoehtoisesti hän voi esittää mitä haluaisi tapahtuvaksi, jolloin korkeampi voima kenties toteuttaa tämän. Ei tiedetä joutuuko Outo jonkinlaiseen velkaan näistä pyynnöistä. Useimmiten Vishanti luottaa pelkkään kiitollisuudenvelkaan. Tohtori Outo kykenee myös suorittamaan tiettyjä mustan magian kategoriaan luokiteltavia toimintoja. Shuma-Gorathin kanssa käydyssä taistelussa Outo siirsi itselleen demonin uskomattomat voimat puhtaan mielensä voiman ja tahtonsa avulla. Tällöin hän myös omaksuu itselleen imemiensä olentojen voiman ja roolin siinä ulottuvuudessa missä ne asuvat. Jos hänen tahtonsa horjuu, katoaa Oudon todellinen persoona.
Levitaatioviitta
Levitaatioviitta on Tohtori Oudon yksi voimallisimmista esineistä ja tärkeä apu hänen taistellessaan pahuuden maagisia voimia vastaan. Se mahdollistaa Tohtori Oudon lentotaidon ilman magian käyttöä. Viitta tottelee ajatuksia ja se on käytännössä tuhoutumaton. Viitan muinainen luoja on hämärän peitossa - ainoastaan Enitharmon Kutoja saattaa tietää viitan alkuperäisen isännän. Enitharmon, joka vastaa viitan korjaamisesta sen mentyä rikki (vaikka viitta onkin käytännössä tuhoutumaton), sanoi kerran että viitan loi joku, joka oli häntä suunnattomasti paljon taitavampi ja vanhempi. Varmaa on vain se, että aikoinaan maapallon Mahtavin Velho Muinainen sai viitan käsiinsä ja säilytti sitä turvassa pahoilta velhoilta. Myöhemmin Muinaisen oppilaan Tohtori Oudon läpäistyä initaatioriittinsä voittamalla pelätty Dormammu, antoi Muinainen viitan Oudolle. Siitä lähtien viitta on toiminut Tohtori Oudon jatkuvana apuvälineenä.